**Navodilo glede vlaganja sprememb obveznosti po 54. členu ZKme-1 za podukrep M06.3 - Pomoč za zagon dejavnosti, namenjene razvoju majhnih kmetij.**

Če upravičenec vloži zahtevek za spremembo obveznosti v skladu s 54. členom Zakona o kmetijstvu (**Uradni list RS, št.**[**45/08**](http://www.uradni-list.si/1/objava.jsp?sop=2008-01-1978)**,**[**57/12**](http://www.uradni-list.si/1/objava.jsp?sop=2012-01-2416)**,**[**90/12**](http://www.uradni-list.si/1/objava.jsp?sop=2012-01-3528)**– ZdZPVHVVR,**[**26/14**](http://www.uradni-list.si/1/objava.jsp?sop=2014-01-1069)**,**[**32/15**](http://www.uradni-list.si/1/objava.jsp?sop=2015-01-1327)**,**[**27/17**](http://www.uradni-list.si/1/objava.jsp?sop=2017-01-1446)**,**[**22/18**](http://www.uradni-list.si/1/objava.jsp?sop=2018-01-0946)**,**[**86/21**](http://www.uradni-list.si/1/objava.jsp?sop=2021-01-1790)**– odl. US,**[**123/21**](http://www.uradni-list.si/1/objava.jsp?sop=2021-01-2628)**,**[**44/22**](http://www.uradni-list.si/1/objava.jsp?sop=2022-01-0876)**,**[**130/22**](http://www.uradni-list.si/1/objava.jsp?sop=2022-01-3082)**– ZPOmK-2 in**[**18/23**](http://www.uradni-list.si/1/objava.jsp?sop=2023-01-0349)), ker ne more izpolniti enega od razvojnih ciljev, ki jih je načrtoval v poslovnem načrtu od datuma izdaje odločbe o pravici do sredstev, in predlaga zamenjavo enega razvojnega cilja z drugim ciljem, izbere za zamenjavo drugi razvojni cilj, ki je v okviru meril za izbor vlog ovrednoten z enakim ali višjim številom točk.

Obrazložen zahtevek za spremembo obveznosti iz prvega odstavka lahko stranka na ukrepu M06.3 vloži dvakrat.

**V NADALJEVANJU PODAJAMO NAJPOGOSTEJŠE PRIMERE SPREMEMB (v primeru sprememb, ki niso zajete v navodilih se lahko upravičenci za dodatna pojasnila obrnejo na Agencijo RS za kmetijske trge in razvoj podeželja (v nadaljevanju: Agencija)).**

|  |  |  |
| --- | --- | --- |
| VRSTA SPREMEMBE | POTREBNA VLOŽITEV SPREMEMBE (DA/NE) | OBRAZLOŽITEV |
| Sprememba stroška, ki spremeni šifro STROŠKA | DA | V kolikor bo upravičenec v zahtevku navedel drugo vrsto stroška kot na oddani vlogi (v okviru istega razvojnega cilja), mora v elektronski obliki vložiti prošnjo za spremembo obveznosti. |
| Sprememba stroška, ki ne spremeni ŠIFRE STROŠKA | NE | V kolikor se posamezen strošek, ki izhaja vloge na javni razpis ne spremeni toliko, da bi pomenil drugo vrsto/šifro stroška kot to izhaja iz Priloge 7- Seznam naložbenih razvojnih ciljev, prošnje za spremembo ni potrebno vlagati.  Primer: V vlogi je naveden strošek pod šifro 7.8.4.3 za mehanizacijo, delovne širine 2,4 m. Sedaj bi kupili isto mehanizacijo delovne širine 2,6 m, ki ga uvrščamo pod isto šifro stroška. Prošnja v tem primeru ni potrebna.  Prav tako se prošnja ne vlaga, če se spremeni vrednost stroška. |
| Dodajanje novega stroška oziroma umik stroška v okviru že izbranega razvojnega cilje | DA | Upravičenec lahko doda novi strošek v okviru razvojnega cilja, ki ga je že navedel v vlogi. Prav tako je dovoljen umik izbranega stroška v primeru, da je bilo v okviru enega razvojnega cilja izbranih več stroškov. V tem primeru mora pri razvojnih ciljih, ki so vezani na stroške, po opravljeni spremembi ostati izbran vsaj en strošek. Vloži se prošnja za spremembo stroška v elektronski obliki. |
| Dodajanje novega razvojnega cilja | DA | Dodajanje novega razvojnega cilja je mogoče. Vloži se prošnja za spremembo RC v elektronski obliki. |
| Zmanjševanje števila izbranih razvojnih ciljev | **NE** | **Ni mogoče zmanjševati izbranih razvojnih ciljev** |
| Sprememba razvojnega cilja | DA | Upravičenec lahko spremeni razvojni cilj v okviru naslednjih možnosti:   * menjava za enakovredno točkovani cilj, * menjava za višje točkovani cilj.   Primer: upravičenec je v vlogi navedel načrtovanje razvojnega cilja 2.6 Nakup informacijo-komunikacije tehnologije (4 točke) .  Ta razvojni cilj lahko zamenja za npr. cilj 2.13 Uvedba mrež proti toči, zaščitne folije proti pokanju in ožigu plodov ter zaščitne mreže proti ptičem v trajnih nasadih v obsegu najmanj 15 ar (4 točke) ali za cilj 2.11 Nakup in postavitev rastlinjaka (5 točk). **Ne more pa omenjeni** razvojni cilj 2.6 zamenjati za razvojni cilj 2.5 Pogodbe o sodelovanju s fakultetami, raziskovalnimi skupinami pri raznih poizkusih (sortnih, fitofarmacevtskih sredstev, novih tehnologij in podobno), (3 točke). |

**DRUGE POMEMBNE INFORMACIJE:**

* Prošnja za spremembo obveznosti je priporočljivo **oddati elektronsko preko aplikacije. Možno pa je spremembo oddati tudi pisno** (obrazec iz aplikacije se natisne in se ga pošlje priporočeno po pošti).
* Prošnjo za spremembo obveznosti je potrebno vložiti **pred oddajo zahtevka za izplačilo sredstev.**
* **Sprememba nosilca obveznosti:** Se ne šteje med spremembe obveznosti po 54. členu Zkme-1, ampak zadevo ureja 17. člen Zkme-1 in 50. člen ZUPa.

Pomembno je, da upravičenci namero o spremembi nosilca v najkrajšem možnem času sporočijo na Agencijo in da, se računi in druga dokazila, do vnosa spremembe v uradne evidence (npr. vpis v RKG), glasijo na prvotnega upravičenca, po vnosu spremembe v uradne evidence pa na novega nosilca obveznosti.

***Glede na pravno mnenje z dne 19.4.2023, obrazca PRP-29.3 Odločba o spremembi nosilca se odobri, Agencija ne izdaja več. Stranko se po telefonu ali pisno obvesti,* da je novi nosilec na podlagi odločbe o pravici do sredstev dolžan izpolnjevati tudi določene obveznosti in, da ga v primeru neizpolnjevanja teh obveznosti čakajo upravne sankcije. O tem bomo naredili uradni zaznamek in ga poknjižili v spis.**